**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 06.06.2020, ora 08.00 – 07.06.2020, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 07.06.2020, ora 07.00**

**RÂURI**

Debitele au fost în creștere, datorită precipitaţiilor prognozate şi propagării pe râurile din bazinele hidrografice: Bega, Timiş, Bârzava, Caraş, Nera, Cerna, Suceava, Moldova bazinele superioare ale Someşului şi Bistriţei şi pe râul Prut, relativ staționare pe râurile din bazinele hidrografice: Jiu, Vedea, Buzău, pe râurile din Dobrogea, bazinele inferioare ale Oltului, Argeșului și Ialomiței și în scădere pe celelalte râuri.

Debitele se situează, în general, la valori cuprinse între 10-40% din mediile multianuale lunare, mai mari (40-90% din normalele lunare) în bazinele hidrografice Someș, Târnavele, Bârzava, Jiu, Vedea, Teleorman, Neajlov, Prahova, Suceva, Moldova, Bistriţa, Trotuș, Putna, Rm. Sărat și pe râurile din Dobrogea, pe cursul Mureşului, cursurile mijlocii și inferioare ale Timișului și ale Argeșului și peste normalele lunare pe râurile din bazine hidrografice Vișeu, Iza, Tur, Firiza cursurile Siretului și Buzăului, cursul superior al Prutului, cursul inferior al Begăi.

Nivelurile pe râuri la staţiile hidrometrice se situează sub **COTELE DE ATENŢIE.**

Debitele vor fi în general în creștere exceptând râurile din bazinele Vedea, Argeş, Ialomița, Bârlad şi Prut (exceptând cursul mijlociu şi inferior unde vor fi în creştere prin propagare) și râurile din Dobrogea, unde vor fi relativ staționare.

Sunt posibile scurgeri pe versanți, torenți, pâraie și creșteri mai însemnate de niveluri și debite pe unele râuri mici din zona montană, ca urmare a precipitațiilor mai însemnate cantitativ prevăzute sub formă de aversă şi cu caracter torențial.

Nivelurile pe râuri la staţiile hidrometrice se vor situa sub **COTELE DE ATENŢIE.**

**DUNĂRE**

Debitul la intrarea în ţară (secţiunea Baziaş) în intervalul 06.06 – 07.06.2020 a fost în scădere, având valoarea de 3500 m3/s, sub media multianuală a lunii iunie (6400 m3/s).

În aval de Porţile de Fier debitele au fost în scădere pe sectorul Gruia – Călăraşi și în creștere pe sectorul Cernavodă – Tulcea.

Debitul la intrarea în ţară (secţiunea Baziaş) va fi în scădere (3400 m3/s).

În aval de Porţile de Fier debitele vor fi în scădere pe sectorul Gruia – Vadu Oii și în creștere pe sectorul Brăila – Tulcea.

**2.** **Situația meteorologică în intervalul 06.06.2020, ora 08.00 – 07.06.2020, ora 06.00**

**ÎN ŢARĂ**

Vremea a fost caldă în cea mai mare parte a țării, chiar călduroasă în jumătatea de vest a Muntenia, în sudul și centrul Moldovei, precum și în vestul Dobrogei. Cerul a fost temporar noros. Mai ales după-amiaza și noaptea au fost averse, local la munte, în Oltenia, zone unde s-au semnalat și descărcări electrice, și izolat în restul teritoriului. Vântul a suflat slab și moderat, pe arii restrânse cu ușoare intensificări în sudul, centrul țării și pe crestele munților. Temperaturile maxime s-au încadrat între 18 grade la Constanța Dig și 34 de grade la Cernavodă, Grivița, Hârșova, Fetești, Galați, Slobozia și Brăila. La ora 06.00, se înregistrau valori termice cuprinse între 9 grade la Miercurea Ciuc și 21 de grade la Dumbrăvița de Codru, Șiria și Zimnicea. Spre dimineață, izolat, în Dobrogea, s-a format ceață.

OBSERVAȚII: de ieri de la ora 06.00 a fost în vigoare o avertizare cod portoaliu emisă de către SRPV Cluj-Napoca și 15 atenționări cod galben, pentru fenomene meteorologice periculoase imediate, după cum urmează: 5 emise de SRPV Cluj-Napoca, 5 emise de SRPV Bacău, 3 emise de SRPV Sibiu, 1 emisă de SRPV Timișoara și 1 de SRPV Constanța.

**LA BUCUREŞTI**

Vremea s-a menținut călduroasă. Cerul a fost temporar noros, iar spre seară, în unele cartiere, a plouat slab. Vântul a suflat slab și moderat. Temperatura maximă a fost de 31 de grade la Filaret și Băneasa și de 32 de grade la Afumați. La ora 06.00, se înregistrau 14 grade la Băneasa, 15 grade la Filaret și 16 grade la Afumați.

**3. Prognoza meteorologică în intervalul 07.06.2020, ora 08.00 – 08.06.2020, ora 08.00**

**ÎN ŢARĂ**

Vremea va fi mai caldă decât în mod normal la această dată și, mai ales după orele amiezii, instabilitatea atmosferică va fi temporar accentuată. Vor fi perioade cu înnorări, averse ce vor avea și caracter torențial, descărcări electrice, vijelii și grindină, local în sudul, vestul, nord-vestul, centrul țării, la munte și izolat în restul teritoriului. Vântul va sufla slab și moderat, cu intensificări după-amiaza și seara la munte (rafale de până la 70...80 km/h pe crestele Carpaților Meridionali), în sud-est, unde vor fi viteze în general între 50 și 60 km/h, dar pe suprafețe mici și în restul teritoriului, în special asociat averselor. Temperaturile maxime se vor încadra între 21 şi 31 de grade, iar cele minime între 7 și 18 grade.

**LA BUCUREŞTI**

Vremea va fi mai caldă decât în mod normal la această dată. Cerul va fi variabil, cu înnorări temporar accentuate după-amiaza și seara, când va crește probabilitatea pentru averse, descărcări electrice și intensificări de scurtă durată ale vântului. Vor fi condiții de grindină. Temperatura maximă se va situa în jurul valorii de 29 de grade, iar cea minimă va fi de 13...15 grade.

1. ***CALITATEA APELOR***

***Administrația Națională „Apele Române”*** informează despre producerea unei poluări accidentale cu materii fecale/dejecții pe suprafața apei râului Moldova, în zona stației de alimentare cu combustibil Lukoil din Municipiul Câmpulung Moldovenesc, la data de 06.06.2020, ora 08:30. Reprezentanți din cadrul birourilor GRA, Laboratorului de Calitatea Apei - SGA Suceava și seful formației Câmpulung Moldovenesc s-au deplasat pe teren pentru investigații. Au fost informate: Instituția Prefectului judetului Suceava, ISU -Suceava, Garda de Mediu - CJ Suceava si APM Suceava. Cauza producerii poluarii este reprezentata de evacuări de ape uzate menajere neepurate dintr-o conductă avariată cu deversare pe terenurile învecinate, după care sunt evacuate în râul Moldova printr-o subtraversare a digului de aparare impotriva inundațiilor existenta in zona. Echipa de interventie a SC ACET SA, Agentia Campulung Moldovenesc a intervenit in regim de urgenta pentru remedierea avariei la conducta de evacuare, poluarea fiind stopata în jurul orelor 14.00, au fost efectuate analize fizico-chimice a probelor de apă recoltate. Nu s-a înregistrat mortalitate piscicolă.

Rezultatul analizelor:

1. **Râu Moldova 1 km amonte evacuarea de ape uzate neepurate :**

Temp. pH Mat. susp. Oxigen dizolvat Conductivitate CCOCr Amoniu Fosfor total Agenti de suprafata

 (N-NH4) anionici (detergenti)

gr.C unitati pH mg/l mgO2/l µS/cm mgO2/l mg N/l mg P/l mg/l

15 8,0 21 9,48 279 11,05 < LOQ 0,013 < LOQ

1. **Râu Moldova-100 m aval evacuare de ape uzate neepurate**:

Temp. pH Mat. susp. Oxigen dizolvat Conductivitate CCOCr Amoniu Fosfor total Agenti de suprafata

 (N-NH4) anionici (detergenti)

gr.C unitati pH mg/l mgO2/l µS/cm mgO2/l mg N/l mg P/l mg/l

14 7,6 30 8,18 371 30,54 0,749 0,679 < LOQ

1. **Râu Moldova-1,5 km aval evacuare ape uzate neepurate :**

Temp. pH Mat. susp. Oxigen dizolvat Conductivitate CCOCr Amoniu Fosfor total Agenti de suprafata

 (N-NH4) anionici (detergenti)

gr.C unitati pH mg/l mgO2/l µS/cm mgO2/l mg N/l mg P/l mg/l

15 9,1 25 9,1 303 14,43 < LOQ 0,045 < LOQ

1. **Evacuare ape uzate prin conducta beton cu Dn 400, 10 m amonte conducta nr.3 a ACET – Ag. Câmpulung:**

Temp. pH Mat. susp. Oxigen dizolvat Conductivitate CCOCr Amoniu Fosfor total Agenti de suprafata

 (N-NH4) anionici (detergenti)

gr.C unitati pH mg/l mgO2/l µS/cm mgO2/l mg N/l mg P/l mg/l

* 5,8 159 - 2290 1089 35,59 20,38 1,779
1. ***CALITATEA MEDIULUI***
2. **În domeniul aerului**

Nu s-au semnalat evenimente deosebite.

1. **În domeniul solului și vegetației**

Nu s-au semnalat evenimente deosebite.

1. **În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depășiri ale limitelor de avertizare/alarmare şi nu s-au semnalat evenimente deosebite. Parametrii constatați la stațiile de pe teritoriul României s-au situat în limitele fondului natural.

1. **În municipiul Bucureşti**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

DIRECȚIA DE COMUNICARE, TRANSPARENȚĂ ȘI IT